Inonotus hastifer

Na lenga: Inonotus hastifer 

 Descrission 
Fonz anuaj, ressupinà, sovens grotolù quand a chërso an vertical e an costi cas a formo dle cite surfasse dël capel. A son motobin gròss, fin a 8-10 cm ëd longhëssa e 5-15 mm dë spëssor; a son carnos e mòj, a ven-o com ël coram e fròj quand a son sech. Ij bòrd a son giaunastr o brun rusment, motobin sutij ma bin evident. La surfassa poròida a l'ha un color brun, brun canela con arfless giaunastr. La carn a l'é fibrosa, lignosa e a l'ha un color brun canela e në spëssor ëd 5-10 mm. Ij tuboj a son a në strat sol, dël midem color dla carn e a l'han në spëssor ëd 3-6 mm.

 Ambient 
A chërs dzortut dzora al fò, dzor branch a tèra o anco' tacà a la pianta.

 Comestibilità 

As peul nen mangesse.

 Arferiment bibliogràfich për chi a veul fé dj'arserche pì ancreuse 
 Inonotus hastifer Pouzar

Category:Lenghe (micologìa)
Categorìa:Inonotus
Categorìa:Figure da buté